ΓΡΑΠΤΗ ΕΡΩΤΗΣΗ E-1293/02

υποβολή: Patricia McKenna (Verts/ALE) προς την Επιτροπή

(7 Μαΐου 2002)

Θέμα: Ατελής μεταφορά της Οδηγίας 97/11/ΕΚ από το κράτος της Ισπανίας

Η Οδηγία 97/11/ΕΚ(1) για την αξιολόγηση των περιβαλλοντικών επιπτώσεων θεσπίζει, στο άρθρο 7 παράγραφος 3β, ότι, προτού εγκριθεί η πραγματοποίηση ενός έργου, το κράτος μέλος στο οποίο εκτελείται το έργο πρέπει να εξασφαλίζει τη δυνατότητα των ενδιαφερομένων πολιτών και αρχών να εκφράζουν τις απόψεις τους όσον αφορά τις πληροφορίες που παρέχει η αρμόδια αρχή του κράτους μέλους.

Η εν λόγω οδηγία μεταφέρθηκε από το ισπανικό κράτος στην εσωτερική του νομοθεσία στις 10 Μαΐου 2001 με το νόμο 6/2001(2), παρότι έπρεπε να έχει μεταφερθεί πριν από τις 14 Μαρτίου 1999. Η προαναφερθείσα παράγραφος 3β του άρθρου 7 δεν περιλαμβάνεται στο περιεχόμενο του νόμου 6/2001. Δεδομένου ότι δεν μεταφέρθηκε το προαναφερθέν άρθρο στο νόμο 6/2001, συμπεραίνουμε ότι εξακολουθεί να ισχύει το άρθρο 13 του ΒΔ 1131/1988.

Η τρίτη παράγραφος του άρθρου 13 του ΒΔ 1131/1988(3) θεσπίζει ότι ο αρμόδιος για το περιβάλλον διοικητικός φορέας δύναται να πραγματοποιεί διαβουλεύσεις ατόμων, θεσμικών οργάνων και διοικήσεων που ενδέχεται να επηρεαστούν από την εκτέλεση του έργου όσον αφορά την περιβαλλοντική επίπτωση που θα έχει, κατά την άποψή τους, το έργο αυτό.

Για παράδειγμα, αυτό το άρθρο 13 του ΒΔ 1131/1988 χρησιμοποιήθηκε στην περίπτωση της διαδικασίας για την αξιολόγηση της επίπτωσης που θα έχει η διεύρυνση του λιμανιού του Castelln στην Κοινότητα της Βαλένθια (η ένωση της Βαλένθια 'Colla Ecologista d'Almassora' έχειποβάλει προσφυγή στην Επιτροπή επί του θέματος αυτού, ενώ εγώ είχα ήδηποβάλει άλλη σχετική ερώτηση). Πράγματι, η Γενική Διεύθυνση Περιβαλλοντικής Ποιότητας και Αξιολόγησης δεν εξασφάλισε στον πληθυσμό της Almassora(4), ούτε στους πολίτες, τις οργανώσεις, τους θεσμούς ή τον ίδιο το δήμο της τη δυνατότητα να εκφράσουν την άποψή τους για το σχέδιο διεύρυνσης του λιμανιού του Castelln προτού εκδώσει την άδεια για την εκτέλεση του σχεδίου.

1. Δεν πιστεύει η Επιτροπή ότιπάρχουν σοβαρές ελλείψεις όσον αφορά τη μεταφορά της Οδηγίας 97/11/ΕΚ στο Ισπανικό δίκαιο ως προς τη διαδικασία δημόσιας συμμετοχής·

2. Ποιά είναι η άποψη της Επιτροπής σχετικά με τη συμβατότητα της τρίτης παραγράφου του άρθρου 13 του ΒΔ 1131/1988 με την παράγραφο 3β του άρθρου 7 της Οδηγίας 97/11/ΕΚ·

(1) ΕΕ L 73 της 14.3.1997, σελ. 5.

(2) BOE αριθ. 111 της 09.05.2001.

(3) BOE αριθ. 239 της 05.10.1988.

(4) Δήμος που βρίσκεται λίγα χιλιόμετρα από το λιμάνι του Castelln, ο οποίος επηρεάστηκε περισσότερο από το λιμάνι και τις διαδοχικές του διευρύνσεις. Το γεγονός αυτό αναγνωρίζεται ακόμη και από τη Δήλωση Περιβαλλοντικών Επιπτώσεων της διεύρυνσης του λιμανιού του Castelln (BOE αριθ 224, 18 Σεπτεμβρίου 2001).

Απάντηση της κας Wallstrm εξ ονόματος της Επιτροπής

(27 Ιουνίου 2002)

Η οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), τροποποιήθηκε από την οδηγία 97/11/ΕΚ του Συμβουλίου, της 3ης Μαρτίου 1997(2).

Η ορισθείσα προθεσμία για τη μεταφορά στο εσωτερικό δίκαιο της οδηγίας 97/11/ΕΚ έληξε στις 14 Μαρτίου 1999. Δεδομένου ότι δεν έλαβε την κοινοποίηση των εθνικών μέτρων εκτέλεσης της οδηγίας 97/11/ΕΚ εντός της τακτής προθεσμίας, η Επιτροπή εκκίνησε διαδικασία επί παραβάσει κατά της Ισπανίας, δυνάμει του άρθρου 226 της συνθήκης ΕΚ, στο πλαίσιο της οποίας, άλλωστε, κατέθεσε προσφυγή ενώπιον του Δικαστηρίου(3).

Η ισπανική κυβέρνηση εξέδωσε το βασιλικό διάταγμα 9/2000, της 6ης Οκτωβρίου (που δημοσιεύθηκε στην επίσημη εφημερίδα του κράτους της 7ης Οκτωβρίου 2000) για τη μεταφορά της οδηγίας 97/11/ΕΚ στο ισπανικό δίκαιο. Οι ισπανικές αρχές κοινοποίησαν επίσημα στην Επιτροπή το κείμενο αυτό, που τροποποιεί τον ισπανικό νόμο για την εκτίμηση των επιπτώσεων στο περιβάλλον ο οποίος χρονολογείται από το 1986 (Real Decreto Legislativo 1302/1986, της 28ης Ιουνίου 1986). Με την προοπτική αυτή και σύμφωνα με τη συνήθη πρακτική, η Επιτροπή αποφάσισε να αποσύρει την προσφυγή της ενώπιον του Δικαστηρίου, αφού έλαβε κοινοποίηση από τις ισπανικές αρχές, μετά την προσφυγή της ενώπιον του Δικαστηρίου, για τα εθνικά μέτρα μεταφοράς στο εσωτερικό δίκαιο της οδηγίας 97/11/ΕΚ.

Όσον αφορά τη μεταφορά της οδηγίας 97/11/ΕΚ, πρέπει να προστεθεί ότι το προαναφερθέν βασιλικό διάταγμα 9/2000, συζητήθηκε εκ τωνστέρων,πό μορφή νομοσχεδίου, από το ισπανικό Κοινοβούλιο, το οποίο τελικά ενέκρινε το νόμο 6/2001, της 8ης Μαΐου 2001, για την εκτίμηση των επιπτώσεων στο περιβάλλον, ο οποίος τροποποιεί την νομοθεσία του 1986 (έχει δημοσιευθεί στην επίσημη εφημερίδα του κράτους της 9ης Μαΐου 2001). Η νέα αυτή νομοθεσία κοινοποιήθηκε επίσημα από τις ισπανικές αρχές στην Επιτροπή.

Πρέπει να λεχθεί ότι το άρθρο 7 της οδηγίας, το οποίο μνημονεύθηκε από το Αξιότιμο Μέλος του Κοινοβουλίου, αναφέρεται στις ενδεχόμενες διασυνοριακές επιπτώσεις ορισμένων έργων σε άλλα κράτη μέλη. Το Αξιότιμο Μέλος θέλει ασφαλώς να αναφερθεί στο άρθρο 6 της οδηγίας, σχετικά με τηνποχρέωση να δίνεται η δυνατότητα στις άλλες ενδιαφερόμενες αρχές, καθώς και στο ενδιαφερόμενο κοινό να εκφέρουν τη γνώμη τους επί του θέματος, προτού δοθεί άδεια για τοπόψη έργο.

Η ισχύουσα ισπανική νομοθεσία για την εκτίμηση των επιπτώσεων στο περιβάλλον είναι το βασιλικό νομοθετικό διάταγμα 1302/1986, όπως τροποποιήθηκε από τον προαναφερθέντα νόμο 6/2001. Οι κανονιστικές ρυθμίσεις για την εκτέλεση είναι το βασιλικό διάταγμα 1131/1988, της 30ής Σεπτεμβρίου 1988, το οποίο μνημόνευσε το Αξιότιμο Μέλος.

Το άρθρο 3 του βασιλικού νομοθετικού διατάγματος 1302/1986 ορίζει τηνποχρέωση ναποβάλλεται η μελέτη για τις επιπτώσεις στο περιβάλλον, καθώς και τοπόψη έργο, σε διαβούλευση με το ενδιαφερόμενο κοινό και να ζητούνται οι κατάλληλες εκθέσεις από τα άλλα ενδιαφερόμενα όργανα.

Το βασιλικό διάταγμα 1131/1988 περιλαμβάνει αυτές τιςποχρεώσεις λεπτομερέστερα. Το άρθρο 13 αναφέρεται στις διαβουλεύσεις με άλλα πρόσωπα, όργανα και αρχές που ενδέχεται να ενδιαφέρει τοπόψη έργο. Το άρθρο 15 αναφέρεται στην περίοδο της διαβούλευσης με το κοινό, η οποία πρέπει να λάβει χώρα στο πλαίσιο της διαδικασίας εκτίμησης των επιπτώσεων στο περιβάλλον.

Βάσει των ανωτέρω, η Επιτροπή δεν μπορεί να αποφανθεί ότι πρόκειται για μη ορθή μεταφορά της οδηγίας 97/11/ΕΚ στο ισπανικό δίκαιο, σχετικά με τη δυνατότητα συμμετοχής του ενδιαφερόμενου κοινού.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) Υπόθεση C-342/00.